Opatrum sabulosum

Opatrum sabulosum er en skyggebille.

Utseende 
En middelsstor (7-10 millimeter), avlang og litt flat, svart skyggebille. Hodet er bredt skovlformet, antennene middels lange, jevnt utvidet mot spissen. Pornotum er avrundet, mye bredere enn langt med kraftig mikroskulptur. Dekkvingene er jevnbrede med rader av små, blanke knøler.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. Denne arten lever på sandstrender og andre tørre, sandete lokaliteter, og kan være lokalt tallrik. Den er nattaktiv. De voksne billene kan leve i 2-3 år. Larvene eter på bladene til unge planter og arten kan gjøre noe skade i landbruket, mest i steppeområder der arten kan bli svært tallrik.

Utbredelse 
Arten er utbredt over det meste av Palearktis unntatt lengst i nord. Den er vurdert som nær truet i Norge , der den forekommer en del steder på Østlandet.

Systematisk plassering

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae
 Stammen Opatrini Hope, 1840 - over 2000 arter
 Understammen Opatrina Brullé, 1832 
 Slekten Opatrum Fabricius, 1775  - i Norge:
 Opatrum riparium Scriba, 1865
 Opatrum sabulosum (Linnaeus, 1761)

Referanser

Eksterne lenker 
 UK Beetles - Opatrum sabulosum 
 

Skyggebiller
Biller formelt beskrevet i 1761
Dyr formelt beskrevet av Carl von Linné
Biller på norsk rødliste